CELEX: 62021TB0075
Language: sl
Date: 2021-07-08 00:00:00
Title: Zadeva T-75/21: Sklep Splošnega sodišča z dne 8. julija 2021 – Mendes de Almeida/Svet (Ničnostna tožba – Pravo institucij – Okrepljeno sodelovanje v zvezi z ustanovitvijo Evropskega javnega tožilstva – Uredba (EU) 2017/1939 – Imenovanje evropskih tožilcev Evropskega javnega tožilstva – Imenovanje enega od kandidatov, ki ga je določila Portugalska – Rok za vložitev tožbe – Izhodišče – Nedopustnost)

23.8.2021   
            
            
               SL
            
            
               Uradni list Evropske unije
            
            
               C 338/23
            
         
      Sklep Splošnega sodišča z dne 8. julija 2021 – Mendes de Almeida/Svet
      (Zadeva T-75/21) (1)
      
      (Ničnostna tožba - Pravo institucij - Okrepljeno sodelovanje v zvezi z ustanovitvijo Evropskega javnega tožilstva - Uredba (EU) 2017/1939 - Imenovanje evropskih tožilcev Evropskega javnega tožilstva - Imenovanje enega od kandidatov, ki ga je določila Portugalska - Rok za vložitev tožbe - Izhodišče - Nedopustnost)
      (2021/C 338/30)
      Jezik postopka: portugalščina
      
         Stranki
      
      
         Tožeča stranka: Ana Carla Mendes de Almeida (Sobreda, Portugalska) (zastopnika: R. Leandro Vasconcelos in M. Marques de Carvalho, odvetnika)
      
         Tožena stranka: Svet Evropske unije (zastopniki: K. Pleśniak, R. Meyer, K. Kouri in J. Gil, agenti)
      
         Predmet
      
      Predlog na podlagi člena 263 PDEU za razglasitev ničnosti Izvedbenega sklepa Sveta (EU) 2020/1117 z dne 27. julija 2020 o imenovanju evropskih tožilcev Evropskega javnega tožilstva (UL 2020, L 244, str. 18) v delu, v katerem je za evropskega tožilca Evropskega javnega tožilstva kot začasni uslužbenec razreda AD 13 za nepodaljšljivo obdobje treh let od 29. julija 2020 imenovan J. E. Moreira Alves d’Oliveira Guerra.
      
         Izrek
      
      
                  1.
               
               
                  Tožba se zavrže kot nedopustna.
               
            
                  2.
               
               
                  O predlogu za obravnavanje po hitrem postopku ni treba odločati.
               
            
                  3.
               
               
                  O nasprotnem zahtevku Sveta ni treba odločati.
               
            
                  4.
               
               
                  Ani Carli Mendes de Almeida se naloži plačilo stroškov.
               
            
         (1)  UL C 128, 12.4.2021.